open-index/open-wikipedia-markdown huggingface dataset:
Φραγκίσκος Β΄ ντελ Μπάλτσο

Ο **Φραγκίσκος Β**΄, ιταλ. *Francesco II del Balzo*, (1410 – 8 Αυγούστου 1482) από τον Οίκο των Μπω (γαλλ.) ή Μπάλτσο (ιταλ.) ήταν ευγενής από τη νότια Ιταλία, και δούκας της Άντρια.

## Βιογραφία
Γεννήθηκε στην Άντρια και ήταν γιος του Γουλιέλμου Β΄, δεύτερου δούκα αυτής της πόλης (γιου τού Φραγκίσκου Α΄ δούκα της Άντρια), και μίας κόρη του Φεντερίκο ντι Μπρουνφόρτε κόμη του Μπισέλι. Γύρω στο 1405, νυμφεύτηκε τη Σάντσα Κιαραμόντε.

Το 1443 πήρε μέρος στο πρώτο γενικό κοινοβούλιο του βασιλείου της Νάπολης, που συγκάλεσε ο βασιλιάς Αλφόνσος Ε' στο Μπενεβέντο, μετά την κατάκτηση της νότιας Ιταλίας τον προηγούμενο χρόνο. Το 1438 ο βασιλιάς διόρισε τον Φραγκίσκο ως σύμβουλο του Βασιλικού Συμβουλίου (Regio Consiglio) και τον έστειλε ως πρεσβευτή στην αυλή τού αυτοκράτορα Φρειδερίκου Γ' των Αψβούργων.

Το 1458, ο νέος βασιλιάς Φερδινάνδος Α' των Τραστάμαρα τον έστειλε στον πάπα Κάλλισττο Γ' με καθήκον να περιβληθεί το βασίλειο της Νάπολης (μάλλον την αντιβασιλεία). Ο Φραγκίσκος στάλθηκε επίσης για να δηλώσει -μετά το τέλος του Καλλίστου Γ΄- υποτέλεια στον νέο πάπα Πίο Β'. Το 1459 ο Φραγκίσκος ήταν ο Ναπολιτάνος εκπρόσωπος στη Συνέλευση (Dieta) της Μάντοβας, όπου επρόκειτο να συζητηθεί μία σταυροφορία κατά των Οθωμανών Τούρκων. Εκμεταλλευόμενος την απουσία τού δούκα, ένας μακρινός συγγενής, ο Τζιοβάνι-Αντόνιο Ορσίνι ντελ Μπάλτσο, πρίγκιπας του Τάραντα, προσπάθησε να καταλάβει την Άντρια, την οποία υπερασπιζόταν ο γιος του Φραγκίσκου, Πύρρος. Ο Φραγκίσκος επέστρεψε αμέσως για να συμμετάσχει στην άμυνα, αλλά το 1462 τόσο αυτός όσο και ο γιος του αιχμαλωτίστηκαν.

Μετά την ήττα του Τζιοβάνι-Αντόνιο και άλλων νοτιο-Ιταλών ανταρτών, που είχαν ταχθεί υπέρ του Ιωάννη Β' του Ανζού εναντίον του βασιλιά Φερδινάνδου Α΄, ο Φραγκίσκος ανέκτησε όλα τα εδάφη του. Σε αντάλλαγμα για την πίστη του, διορίστηκε μέγας κοντόσταυλος τού βασιλείου της Νάπολης.

Απεβίωσε το 1482. Το σώμα του στεγάζεται στην εκκλησία του Σαν Ντομένικο στην Άντρια, σε έναν τάφο, με προτομή που αποδίδεται στον Φραντσέσκο Λαουράνα ή Ντομένικο Γκατζίνι.

## Οικογένεια
Νυμφεύτηκε το 1405 τη Σάντσα Κιαραμόντε και είχε τέκνο:
* Πύρρος π.1430-1491, δούκας της Άντρια.

## Παραπομπές


## Πηγές
* 
* 

## Εξωτερικοί σύνδεσμοι
* Επίσημος ιστότοπος της οικογένειας Del Balzo  (στα ιταλικά)
* Είσοδος στο ''Dizionario biografico degli italiani'' (στα ιταλικά)

Κατηγορία:Οίκος των Μπω
Πύρρος ντελ Μπάλτσο

Ο **Πύρρος**, ιταλ.: *Pirro del Balzo*, μερικές φορές *del Balzo Orsini*, (π. 1430 - 24 Δεκεμβρίου 1491) από τον Οίκο των Μπω (γαλλ.) ή Μπάλτσο (ιταλ.), ήταν νoτιο-Ιταλός ευγενής, πρωταγωνιστής της αντίστασης κατά του Οίκου των Τραστάμαρα, βασιλέων της Νάπολης και της Σικελίας. Έγινε δούκας της Άντρια και πρίγκιπας της Αλταμούρα.

## Βιογραφία
Ήταν ο πρωτότοκος γιος του Φραγκίσκου Β', τρίτου δούκα της Άντρια, και της Σάνσα ντι Κιαραμόντε, αδελφής της Ισαβέλλας του Κλερμόν (σύζυγο του Αραγωνέζου βασιλιά Φερδινάνδου Α' της Νάπολης). Το 1451 νυμφεύτηκε τη Μαρία-Ντονάτα ντελ Μπάλτσο-Ορσίνι. Όταν ο πατέρας της απεβίωσε, ενώ πολεμούσε στην τελική πολιορκία της Κωνσταντινούπολης (1453), έλαβε από τη Μαρία-Ντονάτα το φέουδο της Βενόζα και άλλων πόλεων στο βασίλειο της Νάπολης.

Κατά τη διάρκεια του πολέμου μεταξύ του Ιωάννη Β΄ του Ανζού και των Αραγωνέζων, ο Πύρρος μαζί με τον πατέρα του τάχθηκαν υπέρ των τελευταίων. Όταν οι Αραγωνέζοι κατατροπώθηκαν στο Σάρνο (7 Ιουλίου 1460), ο Πύρρος και ο πατέρας του πολιορκήθηκαν στην Άντρια από τον κύριο διοικητή των Ανζού, Τζιοβάνι-Αντόνιο ντελ Μπάλτσο-Ορσίνι. Και οι δύο αιχμαλωτίστηκαν, ενώ η σύζυγος και οι γιοι τού Πύρρου αιχμαλωτίστηκαν επίσης στη Σπινατσόλα. Ωστόσο, οι Αραγωνέζοι επέτυχαν μία αποφασιστική νίκη στην Τρόια στις 18 Αυγούστου 1462. Σε αντάλλαγμα για την πίστη του, ο βασιλιάς Φερδινάνδος Α΄ τού έδωσε το φέουδο της Τζινόζα και, μετά το τέλος τού πατέρα του, τον ονόμασε μεγάλο κοντόσταυλο τού βασιλείου της Νάπολης (1481) καθώς και τον τίτλο τού πρίγκιπα της Αλταμούρα.

Το 1480 ο Πύρρος πήρε μέρος στην άμυνα του Οτράντο κατά των Οθωμανών Τούρκων.

Το 1485, ο Πύρρος αποφάσισε να αλλάξει πλευρά, και συμμετείχε στη λεγόμενη "Eπινόηση (conjure) των Βαρόνων" εναντίον του Φερδινάνδου A΄. Όταν έλαβε τη βασιλική εντολή να πολεμήσει κατά της εισβολής στο Αμπρούτσο από τον Τζιοβάνι ντελα Ρόβερε, κατέλαβε για τον εαυτό του εδάφη στη Σπινατσόλα, το Τζεντσάνο και τη Μπαρλέτα. Ωστόσο, η κατάκτησή του χάθηκε σύντομα από τον Φερδινάνδο Β΄ της Νάπολης και, μετά την κατάληψη της πατρίδας του Βενόζα, στις 18 Δεκεμβρίου 1486 ο Πύρρος αναγκάστηκε να υποταχθεί στον Φερδινάνδο Β΄.

Η συνωμοσία δεν είχε τελειώσει, και τον επόμενο χρόνο ο Πύρρος συνελήφθη μαζί με πολλούς άλλους βαρόνους και φυλακίστηκε στο Καστέλ Νουόβο. Όλα τα εδάφη του παραχωρήθηκαν στον Φρειδερίκο της Νάπολης, ο οποίος είχε νυμφευτεί την κόρη του Ισαβέλλα.

Ο Πύρρος απεβίωσε στη φυλακή της Νάπολης το 1491.

## Οικογένεια
Το 1451 νυμφεύτηκε τη Μαρία-Ντονάτα ντελ Μπάλτσο-Ορσίνι, κυρία της Βενόζα και είχε τέκνα:
* Ισαβέλλα, παντρεύτηκε τον Φρειδερίκο των Τραστάμαρα βασιλιά της Νάπολης. 
* Αντωνία, παντρεύτηκε τον Ιωάννη Φραγκίσκο Γκοντζάγκα της Σαμπιονέτα κόμη της Σαμπιονέτα. 

## Παραπομπές


## Πηγές
* 
* 

## Εξωτερικοί σύνδεσμοι
* Επίσημος ιστότοπος της οικογένειας Del Balzo  
* Σελίδα στον ιστότοπο ''Dizionario biografico degli italiani'' 

Κατηγορία:Οίκος των Μπω
Ιάκωβος Πατάτσος

Ο **Ιάκωβος Πατάτσος** τελείωσε το δημοτικό σχολείο “Ελένειο” στη Λευκωσία και ήταν απόφοιτος της Σχολής Σαμουήλ. Εργαζόταν ως γραφέας στον Οίκο Παρασκευαΐδη. Ήταν μέλος της ΟΧΕΝ και εντάχθηκε στον Αγώνα πριν από το 1955. Με την έναρξη του αγώνα κατατάχθηκε σε ομάδες ρίψης βομβών και αργότερα στο εκτελεστικό Λευκωσίας. Λόγω όμως των θρησκευτικών του πεποιθήσεων προβληματιζόταν να λάβει μέρος σε εκτελέσεις.

Η δράση του στον αγώνα συνταυτιζόταν με τη θρησκεία και ό,τι έκαμνε το έκαμνε, επειδή πίστευε ότι και η ελευθερία είναι δώρο του Θεού.

Τον Ιανουάριο του 1956 συνεργάστηκε με το Σταύρο Στυλιανίδη και άλλα στελέχη της ΕΟΚΑ στην κατασκευή και τοποθέτηση βόμβας στις 20 Μαρτίου 1956 στο κρεβάτι του Κυβερνήτη Χάρντινγκ. Στις 23 Απριλίου 1956 ανέλαβε με το συναγωνιστή του Γεώργιο Παλαιολόγο την εκτέλεση ενός προδότη αστυνομικού, εναντίον του οποίου έγινε και προηγουμένως ανεπιτυχής απόπειρα. Η επίθεση έγινε έξω από τον κεντρικό αστυνομικό σταθμό Σεραγίου Λευκωσίας. Η προσπάθεια απέτυχε και ο Ιάκωβος, που έπεσε από το ποδήλατό του βρέθηκε στο στόχαστρο Τούρκου ειδικού χωροφύλακα. Δεύτερος Τούρκος αστυνομικός, ο Νιχάτ Βασίφ, άρπαξε τον Ιάκωβο, οπότε ο Παλαιολόγος πυροβόλησε θανάσιμα τον Νιχάτ και τον ελευθέρωσε. Στη συνέχεια όμως το πλήθος των Τουρκοκυπρίων που προσέτρεξε τον ακινητοποίησε και συνελήφθη. Ο Παλαιολόγος κατέφυγε στο αντάρτικο και ο Πατάτσος κατηγορήθηκε για την εκτέλεση του Νιχάτ και οδηγήθηκε στην αγχόνη.

Κατά τη διάρκεια της ολιγόμηνης κράτησής του στα κελιά των μελλοθανάτων τόνωνε με τη θρησκευτική του πίστη τους άλλους κατάδικους, δημιουργώντας ατμόσφαιρα κατάνυξης και πνευματικής ανάτασης. Η βαθιά του θρησκευτικότητα αντανακλάται και στην τελευταία του επιστολή προς τη μητέρα του στην οποία έγραφε : “Αγαπημένη μου μητέρα, Χαίρε. Ευρίσκομαι μεταξύ αγγέλων. Το πνεύμα μου φτερουγίζει γύρω από το θρόνο του Κυρίου. Θέλω να χαίρεις όπως κι εγώ…”

Κατηγορία:Κύπριοι αγωνιστές του 1955-59
Ουμιουγκιουλσούμ Σουλτάνα (κόρη του Ιμπραήμ Α΄)

Η **Ουμιουγκιουλσούμ Σουλτάν** (Οθ. Τούρκικα:اموجلسوم سلطان) (Τούρκικα: *Ümmügülsüm Sultan*, 1642 - 1655) ήταν κόρη του σουλτάνου Ιμπραήμ Α΄ της Οθωμανικής Αυτοκρατορίας.

## Βιογραφία
Γεννήθηκε το 1642 στο Παλάτι Τοπ Καπί, και ήταν κόρη του σουλτάνου Ιμπραήμ Α΄ και της Χατιτζέ Μουαζέζ Σουλτάν. Πέρασε τα παιδικά της χρόνια στο παλάτι Τοπ Καπί. 

Όταν ήταν μόλις 5 ετών, ο πατέρας της εκθρονίστηκε και εκτελέστηκε και ο ετεροθαλής αδερφός της Μωάμεθ Δ΄, που ήταν ένα χρόνο μεγαλύτερος από αυτή, ανέβηκε στο θρόνο. Αν και συνέχισαν να ζουν στο παλάτι Τοπ Καπί υπό την προστασία της γιαγιάς της Βαλιντέ Κιοσέμ Σουλτάν, μέχρι το 1651 η οποία δολοφονήθηκε κατά τη διάρκεια της εξέγερσης στο παλάτι. 

Μαζί με την ετεροθαλής αδελφή της Αϊσέ Σουλτάν και τη μητέρα της Ντιλασούμπ Σουλτάν εξορίστηκαν μαζί στο Παλαιό Παλάτι. Λίγο αργότερα, η Βαλιντέ Τουρχάν Σουλτάν την πάντρεψε τον βεζίρη Αχμέτ Πασά. Μετά τον γάμο, ο Αχμέτ Πασάς τέθηκε επικεφαλής της φύλαξης του νησιού Μπόζτσα και απομακρύνθηκε από την πρωτεύουσα.

Η Ουμιουγκιουλσούμ πέθανε το 1655 για άγνωστους λόγους.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Hongqi CA7200

To **Hongqi CA7200** ήταν μια σειρά από μεσαία πολυτελή αυτοκίνητα που παράχθηκαν από την κινεζική αυτοκινητοβιομηχανία Hongqi-FAW από το 1996 μέχρι το 1998. Ήταν βασισμένο σε μια κινέζικη έκδοση του Audi 100 C3, το οποίο η κινέζικη εταιρεία FAW άρχιζε να παράγει σε συνεργασία με την Volkswagen το 1988, για την τοπική αγορά. Έτσι, αν και το Audi 100 κατασκευαζόταν και πουλιόταν στην Κίνα ήδη με το δικό του όνομα, αυτό δεν παρεμπόδισε την FAW από το να πουλήσει μια έκδοση με δικό της όνομα. Παράχθηκαν, επίσης, και πολλές άλλες εκδόσεις του Hongqi, όπως λιμουζίνες, βαν, ακόμη και αγροτικά οχήματα. Η παραγωγή έληξε οριστικά το 2005.

## Ιστορία
left|thumb|Hongqi CA7228 στην Κίνα.
left|thumb|Hongqi CA7202E3 στην Κίνα.

Το μοναδικό ουσιαστικό αυτοκίνητο που παρήγαγε η FAW-Hongqi μέχρι εκείνη την εποχή, ήταν η λιμουζίνα Hongqi CA770, η οποία είχε ξεκινήσει να παράγεται από το 1966 και δεν ήταν πολλά περισσότερα από ένας απλός εκσυγχρονισμός του Hongqi CA72 από το 1959. Επίσης, αυτή η λιμουζίνα ήταν μια αντιγραφή από ξένα οχήματα. Τα μηχανικά εξαρτήματα, όπως το σασί και ο κινητήρας, πάρθηκαν από το αμερικάνικο πολυτελές αυτοκίνητο Chrysler Imperial του 1955, ενώ το αμάξωμα ήταν μια παραλλαγή από αυτό του σοβιετικού (επίσης αυτοκινήτου πολυτελείας) GAZ-13 της ίδιας χρονιάς, το οποίο μάλιστα ήταν αντιγραφή από το αμερικάνικο πολυτελές Packard Patrician του 1955 - 1956.

Παρά το γεγονός ότι ήταν αρκετά απαρχαιωμένο, και ως τεχνολογία και ως αισθητική, η FAW συνέχιζε να παράγει το Hongqi CA770 για εξαιρετικά μεγάλο χρονικό διάστημα, και τελικώς διατηρήθηκε στην παραγωγή έως το 1995, αφού δεν είχε τότε άλλο όχημα να παράγει για την αγορά των πολυτελών αυτοκινήτων. Όπως είναι προφανές, αυτά τα οχήματα διατέθηκαν μόνο στους πολιτικούς και στην εύπορη τάξη της χώρας.

Βέβαια, αφού η FAW μπήκε σε μια συμφωνία με την Volkswagen για την παραγωγή αυτοκινήτων για την κινέζικη αγορά, έριξε τότε μια ματιά της πάνω στα μεσαία-μεγάλα πολυτελή σεντάν της, θυγατρικής στον όμιλο, Audi, κυρίως στο 100 και το 200, τα οποία πίστεψε πως ίσως θα μπορούσαν να αποτελέσουν την βάση για ένα διάδοχο του Hongqi CA770.

Έτσι, η Hongqi μπόρεσε να πείσει την Volkswagen να πάρει την άδεια για να χρησιμοποιήσει αυτά τα μοντέλα για να τα κυκλοφορήσει υπό την δικιά τους μάρκα. Τα πρώτα πρωτότυπα παράχθηκαν μερικούς μήνες μετά. Περιλάμβαναν ένα σεντάν βασισμένο στο Audi 100 και μερικές λιμουζίνες βασισμένες στο ίδιο όχημα, αλλά και στο Audi 200, οι οποίες προορίζονταν σαν αντικαταστάτης του Hongqi CA770. Τα οχήματα δέχθηκαν αρκετά θετικές κριτικές και έτσι η παραγωγή άρχισε.

Αυτά τα κινέζικα Audi όμως, δεν είχαν τους ίδιους κινητήρες με τα γνήσια γερμανικά οχήματα, αλλά αντιθέτως χρησιμοποιούσαν κινητήρες της Chrysler και της Nissan.

Η παραγωγή έληξε το 2005 και τα αυτοκίνητα αντικαταστάθηκαν από μια έκδοση του Toyota Crown Majesta που πουλιόταν από την Hongqi ως το HQ300/HQ430 μέχρι το 2010, μετά από σχετική συμφωνία της FAW με την Toyota.

## Αναφορές


## Εξωτερικοί σύνδεσμοι

* History: the amazing Hongqi CA1021 Audi-based pickup trucks from China

CA7200
Κατηγορία:Κινέζικα αυτοκίνητα
Κατηγορία:Αυτοκίνητα πολυτελείας
Εκκλησία Αγίας Τριάδας (Αϊβαλί)

Η **Εκκλησία Αγίας Τριάδας** (τουρκικά: *Aya Triada Kilisesi*) ήταν εκκλησία στο Αϊβαλί της Τουρκίας.

## Ιστορία
Η εκκλησία ανεγέρθηκε το 1846 από την ελληνική κοινότητα της πόλης.

Έπειτα από την ελληνοτουρκική ανταλλαγή πληθυσμών του 1923, η εκκλησία μετατράπηκε σε τζαμί, λαμβάνοντας την ονομασία «Μπιμπερλί Τζαμί» (τουρκικά: *Biberli Cami*).

Μεταξύ του 1953 και του 1984, το κτίριο χρησιμοποιήθηκε ως αποθήκη καπνού για λογαριασμό της τουρκικής κρατικής εταιρείας καπνών και αλκοολούχων ποτών, της Tekel.

Το 1984, έπειτα από την ψήφιση σχετικού νόμου με απώτερο σκοπό την προστασία και διατήρηση μνημείων πολιτισμικής κληρονομιάς, το κτίριο περιέπεσε σε εγκατάλειψη.

Το 2004, η ιδιοκτησία του κτιρίου αποδόθηκε στο Υπουργείο Πολιτισμού της Τουρκίας. Από την πλευρά του, το υπουργείο αιτήθηκε στο Δήμο Αϊβαλίου τη μετατροπή του σε πολιτισμικό κέντρο, ωστόσο, το συγκεκριμένο εγχείρημα ουδέποτε υλοποιήθηκε.

Το 2020, το τοπικό περιφερειακό συμβούλιο διατήρησης της πολιτισμικής και φυσικής κληρονομιάς παραχώρησε σχετική άδεια για την αναστήλωση της εκκλησίας της Αγίας Τριάδας και της μετατροπής της σε μουσείο πολιτισμού.

## Περιγραφή
Η Αγία Τριάδα καλύπτει έκταση της τάξεως των 400 τετραγωνικών μέτρων.

Η εκκλησία ήταν τρίκλιτη βασιλική και διέθετε γυναικωνίτη ο οποίος βρισκόταν επί του νάρθηκα. Για την ανέγερση του κτιρίου χρησιμοποιήθηκε, από κοινού, συνδυασμός πέτρινης τοιχοποιίας και ξύλινης κατασκευής. Συγκεκριμένα, οι κύριοι εξωτερικοί τοίχοι, καθώς και ο νάρθηκας, κατασκευάστηκαν με πέτρινη τοιχοποιία, ενώ η οροφή, καθώς και το δάπεδο του γυναικωνίτη, κατασκευάστηκαν με την χρήση ξύλου. 
Η οροφή υποστηρίζεται από μονολιθικούς ξύλινους κίονες, οι οποίοι και χωρίζουν μεταξύ τους τα κλίτη, ενώ η ίδια έφερε ζωγραφικό ξύλινο διάκοσμο.

Διαθέτει ενιαία αψίδα, πέντε κίονες τοποθετημένους μεταξύ του κεντρικού και των πλευρικών κλιτών, καθώς και κυκλικής μορφής κλίμακα η οποία οδηγεί προς τον νάρθηκα. Παλαιότερα κατά το παρελθόν, η εκκλησία διέθετε προαύλιο χώρο. Παράλληλα, διέθετε κωδωνοστάσιο, το οποίο, ωστόσο, καταστράφηκε, πιθανότατα κατά τη διάρκεια σεισμού το 1944, ενώ ουδέν στοιχείο σώζεται σχετικά με την ίδια την καμπάνα.

Σύμφωνα με τους ερευνητές, η εκκλησία της Αγίας Τριάδας αποτελεί δείγμα των μεθόδων και τεχνικών των ξυλοκατασκευών, χρήσης και αξιοποίησης υλικών, καθώς και των καλλιτεχνικών δημιουργιών της χρονικής περιόδου ανέγερσής της.

Λόγω της ψήφισης του σχετικού νόμου του 1984, το κτίριο παρέμεινε εγκαταλελειμμένο. Ως αποτέλεσμα, υπέστη σημαντικές φθορές και βανδαλισμούς, από κοινού από φυσικούς και ανθρώπινους παράγοντες. Μεταξύ άλλων, λόγω ζημιάς στο επίπεδο της οροφής η οποία ουδέποτε επιδιορώθηκε, νερά εισήλθαν εντός του κτιρίου, με αποτέλεσμα, σε πρώτο χρόνο, την φθορά της ξύλινης οροφής και, σε δεύτερο χρόνο, του συνόλου των εσωτερικών χώρων.

## Παραπομπές


Κατηγορία:Αϊβαλί
Κατηγορία:Πρώην εκκλησίες στην Τουρκία
Κατηγορία:Εκκλησίες αφιερωμένες στην Αγία Τριάδα
Πτυχίο γερμανικής γλώσσας

Το **Δίπλωμα Γερμανικής Γλώσσας της Διάσκεψης των Υπουργών Παιδείας** (συνοπτικά: **Deutsches Sprachdiplom** ή **DSD** ) είναι ένα γλωσσικό τεστ για τα γερμανικά ως ξένη γλώσσα ή τα γερμανικά ως δεύτερη γλώσσα, το οποίο μπορεί να δοθεί μετά από αρκετά χρόνια μαθημάτων γερμανικών στο σχολείο. Κατατίθεται (από το 2013) παγκοσμίως από περίπου 50.000 εξεταζόμενους ετησίως, με έμφαση σε μαθητές ηλικίας μεταξύ 14 και 19 ετών. Το *Δίπλωμα Γερμανικής Γλώσσας Επίπεδο Ι* (επίπεδο CEFR A2/B1) είναι η γλωσσική απαίτηση για τους αλλοδαπούς να παρακολουθήσουν ένα προπαρασκευαστικό κολέγιο στη Γερμανία, το *δίπλωμα γερμανικής γλώσσας επιπέδου ΙΙ* (επίπεδο CEFR B2/C1) είναι η γλωσσική προϋπόθεση για τη φοίτηση σε γερμανικό πανεπιστήμιο. Το *Δίπλωμα Γερμανικής Γλώσσας της Διάσκεψης Υπουργών Παιδείας* χρησιμοποιείται για το πρόγραμμα καθώς και για το δίπλωμα που αποκτάται με επιτυχή επιτυχία στις εξετάσεις.
## Πτυχίο γερμανικής γλώσσας επιπέδου Ι
Η Διάσκεψη των Υπουργών Παιδείας υπολογίζει γενικά περίπου 600 έως 800 ώρες μαθημάτων γερμανικών των 45 λεπτών η καθεμία για την απόκτηση του διπλώματος γερμανικής γλώσσας επιπέδου Ι (DSD I). Στην εξέταση DSD I πρέπει να αποδειχθούν ικανότητες στους τομείς της προφορικής επικοινωνίας, της γραπτής επικοινωνίας, της ακουστικής κατανόησης και της κατανόησης ανάγνωσης, ανάλογες με το DSD II, υπάρχουν όρια επιτυχίας. Σύμφωνα με τον Κανονισμό Πλαίσιο για Εξετάσεις Γερμανικής Γλώσσας για Σπουδές σε Γερμανικά Πανεπιστήμια (RO-DT)  το DSD I θεωρείται προϋπόθεση εισαγωγής γλώσσας για τα προπαρασκευαστικά κολέγια.
## Δίπλωμα Γερμανικής Γλώσσας επιπέδου II
Η λήψη του Διπλώματος Γερμανικής Γλώσσας Επιπέδου II (DSD II) είναι ανεξάρτητη από το εάν έχει ήδη αποκτηθεί DSD I. Οι επιμέρους ικανότητες της προφορικής επικοινωνίας, της γραπτής επικοινωνίας, της ακουστικής κατανόησης και της κατανόησης ανάγνωσης ελέγχονται εδώ σε επίπεδο B2/C1 μετά από αρκετά χρόνια σχολικής εκπαίδευσης. Η Διάσκεψη των Υπουργών Παιδείας υπολογίζει περίπου 800 έως 1.200 ώρες μαθημάτων γερμανικών, επίσης 45 λεπτών η καθεμία, μέχρι την απόκτηση του DSD II. Το DSD II αναγνωρίζεται ως απαίτηση εισαγωγής γλώσσας για τα πανεπιστήμια σύμφωνα με τον Κανονισμό Πλαίσιο για Εξετάσεις Γερμανικής Γλώσσας για Σπουδές σε Γερμανικά Πανεπιστήμια (RO-DT)  . Τα πανεπιστήμια αναγνωρίζουν το DSD II ως προϋπόθεση εισαγωγής γλώσσας για αλλοδαπούς υποψήφιους φοιτητές, εάν οι δεξιότητες που εμφανίζονται στο δίπλωμα DSD αντιστοιχούν στις απαιτήσεις σπουδών στο πανεπιστήμιο ή στο συγκεκριμένο μάθημα. Σε περίπτωση επιτυχίας της εξέτασης (με γλωσσικό επίπεδο Β2 ή ανώτερο), το πιστοποιητικό θα εκδοθεί και θα παραδοθεί στον εξεταζόμενο.
## Εξωτερικοί σύνδεσμοι
* Το Δίπλωμα Γερμανικής Γλώσσας της Διάσκεψης των Υπουργών Παιδείας
* Το Δίπλωμα Γερμανικής Γλώσσας (DSD) - επίσημη ιστοσελίδα της Ομοσπονδιακής Υπηρεσίας Διοίκησης - Κεντρικό Γραφείο Σχολείων Εξωτερικού
* DSD Wiki - Πληροφορίες και υλικό για προετοιμασία για το DSD
## Πηγές


Κατηγορία:Εκπαίδευση στη Γερμανία
FAI τεθωρακισμένο όχημα

Το **FAI** ήταν ένα τεθωρακισμένο όχημα που παράχθηκε στην Σοβιετική Ένωση την δεκαετία του 1930-1940. Αντικατέστησε το D-8 και ήταν πρακτικά μια εκσυγχρονισμένη έκδοσή του.

## Ιστορία
Το FAI ήταν βασισμένο στο σασί του GAZ-A, μια αντιγραφή του Αμερικάνικου Ford Model A. Το σασί ήταν το μεγαλύτερο πρόβλημα του FAI, καθώς δεν ήταν αρκετά δυνατό για να αντέξει σε μερικούς ανώμαλους δρόμους, αλλά ούτε και για να κουβαλήσει σημαντικό φορτίο πυρομαχικών. Οι Γερμανοί ήταν γνωστοί οτι ξεπερνούσαν αυτό το εμπόδιο, σχεδιάζοντας ξεχωριστά σασί για στρατιωτικά οχήματα και αυτοκίνητα για πολίτες, αλλά το εργοστάσιο που παρήγαγε αυτά τα οχήματα δεν είχε αρκετούς πόρους για να πράξει κάτι τέτοιο σε γρήγορο χρονικό διάστημα. Βέβαια, αν και λεπτά θωρακισμένο και ελαφρά οπλισμένο, το FAI μπορούσε να αντέξει αρκετά καλά ενάντια σε μικρά πυρά όπλων, αλλά δεν μπορούσε να αντέξει σχεδόν κανένα χτύπημα από κανόνια ή βαριά πυρά πολυβόλων. Ήταν επίσης αρκετά ευάλωτο σε νάρκες. Η FAI ήταν ένα τυπικό παράδειγμα αυτής της κατηγορίας οχημάτων με ένα μόνο πολυβόλο DT 7,62 mm σε περιστρεφόμενο πυργίσκο.

Το FAI παράχθηκε σε σχετικά μικρά νούμερα και αντικαταστάθηκε από το αρκετά παρόμοιο BA-20, που χρησιμοποιούσε όμως ένα πιο δυνατό σασί από το GAZ-M1.

## Υπηρεσία
Το FAI χρησιμοποιήθηκε από τον Σοβιετικό στρατό και μερικά επίσης εξάχθηκαν στην Μογγολία και στην Ισπανία, για χρήση από την Δεύτερη Ισπανική Δημοκρατία. Αφού τελείωσε ο πόλεμος, τα περισσότερα FAI συνθλήφθηκαν από συμπιεστές αυτοκινήτων σε μάντρες, με αποτέλεσμα να μην έχουν επιβιώσει πολλά σήμερα. 1-2 από αυτά τα οχήματα εξάχθηκαν στην Πολωνία, οπού συνέχιζαν να χρησιμοποιούνται μέχρι την δεκαετία του 1970, παρά την απαρχαιωμένη ηλικία τους σαν αποθεματικά οχήματα. Προς το τέλος της ηλικίας τους, τα οχήματα ενάλλασσαν το σασί και την μηχανή τους με αυτά του UAZ-469. Ένα από αυτά τα οχήματα έχει τοποθετηθεί σαν μνημείο, αν και ο οπλισμός του έχει αφεραιθεί και αντικατασταθεί με ψεύτικο.

## Σημειώσεις και παραπομπές

## εξωτερικοί σύνδεσμοι

* FAI Armored Vehicle 

Κατηγορία:Ρωσικές Ένοπλες Δυνάμεις

Κατηγορία:Τεθωρακισμένα
Δώρα Γκουντούρα

Η **Δώρα (Θεοδώρα) Γκουντούρα** (14 Μαρτίου 1997) είναι ελληνίδα ξιφομάχος στο αγώνισμα της σπάθης. Στους Ολυμπιακούς Αγώνες του Παρισιού (2024) κατέκτησε την πέμπτη θέση. Μεταξύ άλλων, έχει κατακτήσει χάλκινα μετάλλια σε παγκόσμια πρωταθλήματα, χρυσό μετάλλιο σε Γκραν Πρι, ασημένια μετάλλια σε Παγκόσμια Κύπελλα, χάλκινο μετάλλιο σε Πανευρωπαϊκό Πρωτάθλημα όπως και στους Ευρωπαϊκούς Αγώνες και έχει αναδειχτεί επανειλημμένα πρωταθλήτρια Ελλάδας. Έχει φτάσει μέχρι το Νο 3 της Παγκόσμιας Κατάταξης στην σπάθη γυναικών. 

Προκρίθηκε και συμμετείχε στους Ολυμπιακούς Αγώνες του Τόκιο, όπου κατέλαβε την 21η θέση.  

Συμμετέχει επίσης στην εθνική ομάδα σπάθης γυναικών, με την οποία έχει λάβει την 6η θέση σε Παγκόσμιο Κύπελλο, την καλύτερη θέση που έχει πάρει ποτέ ελληνική ομάδα σε αντίστοιχη διοργάνωση, την 7η θέση στους 3ους Ευρωπαϊκούς Αγώνες, και την 8η θέση σε Παγκόσμιο Πρωτάθλημα. 

Σε συλλογικό επίπεδο υπήρξε αθλήτρια της ΑΕΚ και πλέον είναι αθλήτρια του Α.Ο. Αρίστων Παιανίας. 

## Μετάλλια
### Παγκόσμιο Πρωτάθλημα

### Γκραν Πρι

### Παγκόσμιο Κύπελλο

### Ευρωπαϊκοί Αγώνες

### Πανευρωπαϊκό Πρωτάθλημα

### Πανελλήνιο Πρωτάθλημα

## Πηγές
GKOUNTOURA Theodora ιστότοπος Παγκόσμιας Ομοσπονδίας Ξιφασκίας (FIE)

## Παραπομπές


Κατηγορία:Ελληνίδες αθλήτριες της ξιφασκίας
Ο Τιμωρός (ταινία, 2004)

***Ο Τιμωρός*** (πρωτότυπος αγγλικός τίτλος: *The Punisher*) είναι Αμερικανική ταινία δράσης του 2004 βασισμένη στον χαρακτήρα των Marvel Comics Punisher, σε σκηνοθεσία από τον Τζόναθαν Χένσλιχ από σενάριο των Χένσλιχ και Μάικλ Φρανς. Πρωταγωνιστούν οι Τόμας Τζέιν και Τζον Τραβόλτα.

*Ο Τιμωρός* κυκλοφόρησε στις 16 Απριλίου του 2004, από την Lionsgate Films. Εισέπραξε $54 εκατομμύρια παγκοσμίως απέναντι από έναν προϋπολογισμό $33 εκατομμυρίων, και έλαβε αρνητικά σχόλια από τους κριτικούς. Ένα reboot με τίτλο *[[Ο Τιμωρός: Ζώνη Πολέμου]]* κυκλοφόρησε το 2008.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2004
Κατηγορία:Ταινίες Punisher
Κατηγορία:Αμερικανικές ταινίες δράσης
Κατηγορία:Ταινίες γυρισμένες στη Φλόριντα
Κατηγορία:Reboots ταινιών
Κατηγορία:Ταινίες παραγωγής Lions Gate Entertainment
Κατηγορία:Ταινίες σε παραγωγή Άβι Άραντ
Κατηγορία:Ταινίες βασισμένες σε κόμικς της Marvel
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Δεξαμενός ο Χίος

Ο **Δεξαμενός ο Χίος** ήταν χαράκτης πολύτιμων λίθων της Αρχαίας Ελλάδας, που δραστηριοποιήθηκε στην τέχνη του μεταξύ 420 και 400 π.Χ. Ήταν ένας από τους πιο ταλαντούχους καλλιτέχνες της γλυπτικής και τα έργα του συγκαταλέγονται στα καλύτερα της τέχνης τους. Υπάρχουν μόνο τέσσερις λίθοι υπογεγραμμένοι με το όνομά του, αλλά άλλα έργα του αποδίδονται λόγω του ύφους τους.  

Η εξέχουσα παρουσία της υπογραφής του σε τέσσερα έργα φαίνεται να δείχνει ότι ήταν υπερήφανος για την τέχνη του.

Οι σύγχρονοι μελετητές συζητούν για το αν εργάστηκε στην Αθήνα (όπου μπορεί να είχε επηρεαστεί από τον Φειδία) ή βόρεια του Εύξεινου Πόντου  .

## Σημειώσεις και παραπομπές


## Βιβλιογραφία
* Andreas Rumpf: *Dexamenos (2)* στο: *Der Kleine Pauly.* Band 1, 1964, σελ. 1502.

Κατηγορία:Αρχαίοι Χίοι
Κατηγορία:Χαράκτες
Ηλέκτρα (ταινία, 2005)

Το ***Ηλέκτρα*** (πρωτότυπος αγγλικός τίτλος: *Elektra*) είναι υπερηρωική ταινία του 2005 σε σκηνοθεσία από τον Ρομπ Μπόουμαν, βασισμένη στην ομώνυμη χαρακτήρα των Marvel Comics. Ως spin-off του ''Daredevil'' (2003), πρωταγωνιστεί η Τζένιφερ Γκάρνερ ως Ηλέκτρα, πλαισιωμένη από τους Γκόραν Βίσντζικ, Γουίλ Γιουν Λι, Κάρι-Χιρογιούκι Ταγκάουα, και Τέρενς Σταμπ.

Η ταινία κυκλοφόρησε στις 14 Ιανουαρίου του 2005. Ήταν κριτική και εισπρακτική αποτυχία, εισπράττοντας $57 εκατομμύρια απέναντι από έναν προϋπολογισμό $43–65 εκατομμυρίων. Η Γκάρνερ επανέλαβε τον ρόλο της στην ταινία του Κινηματογραφικού Σύμπαντος της Marvel (MCU) *[[Deadpool & Wolverine]]* (2024).

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2005
Κατηγορία:Ταινίες παραγωγής 20th Century Fox
Κατηγορία:Ταινίες με μουσική σύνθεση Κρίστοφ Μπεκ
Κατηγορία:Ταινίες spin-offs
Κατηγορία:Ταινίες σε παραγωγή Άβι Άραντ
Κατηγορία:Αμερικανικές ταινίες με υπερήρωες
Κατηγορία:Ταινίες παραγωγής Regency Enterprises
Κατηγορία:Ταινίες βασισμένες σε κόμικς της Marvel
Κατηγορία:Αμερικανικές ταινίες της δεκαετίας 2000
Κατηγορία:Daredevil (σειρά ταινιών)
Κατηγορία:Δραματικές ταινίες με υπερήρωες
Διονυσόδωρος ο Χίος

Ο **Διονυσόδωρος ο Χίος** (περ. 430 – τέλη 5ου αιώνα ή αρχές 4ου αιώνα π.Χ.) ήταν αρχαίος Έλληνας σοφιστής φιλόσοφος και δάσκαλος πολεμικών τεχνών, της στρατηγίας και της ρητορικής. Στενά συνδεδεμένος με τον αδελφό του και συνάδελφο του σοφιστή Ευθύδημο, αναφέρεται στα έργα του Πλάτωνα και του Ξενοφώντα .

## Βιογραφία
*Ο [[Ευθύδημος (διάλογος)|Ευθύδημος]]* του Πλάτωνα παρουσιάζει τον Διονυσόδωρο και τον Ευθύδημο ως πρωταγωνιστές. Σύμφωνα με τον διάλογο, τα αδέρφια γεννήθηκαν στο νησί του Αιγαίου, τη Χίο, προτού μετεγκατασταθούν ως άποικοι στους Θούριους στη Μεγάλη Ελλάδα (στην σύγχρονη Ιταλία.)  Αφού εξορίστηκαν από τους Θούριους, ίσως το 413, ήρθαν στην Αθήνα. Σύμφωνα με τον Σωκράτη στον *Ευθύδημο*, οι δυο τους δίδασκαν πολεμικές τέχνες και ρητορική πριν αναπτύξουν ενδιαφέρον για τη σοφιστεία. Ο Ξενοφών στα Απομνημονεύματα αποδίδει επιπλέον τη διδασκαλία της στρατηγίας συγκεκριμένα στον Διονυσόδωρο .

Επιπρόσθετα, ένα άτομο με το όνομα Διονυσόδωρος εμφανίζεται στην ομιλία του Λυσία στο *[[Κατά Αγοράτου]]*, που πιθανώς ταιριάζει με τον σοφιστή σε πολλές βιογραφικές λεπτομέρειες. Αυτός ο Διονυσόδωρος ήταν στρατηγός και *"ταξιάρχης"* που υποστήριζε τη δημοκρατία. Εάν ο στρατηγός και ο σοφιστής είναι ένα και το αυτό, ο Διονυσόδωρος μπορεί να  πολιτογραφήθηκε Αθηναίος πολίτης μαζί με πολλούς άλλους ξένους κατοίκους πριν από τη ναυμαχία των Αργινουσών.

## Φιλοσοφία
Σε όλο τον *Ευθύδημο*, ο Πλάτωνας παρουσιάζει τον Διονυσόδωρο και τον αδελφό του να χρησιμοποιούν μια σειρά από ανακολουθίες εναντίον του Σωκράτη και του μαθητή του Κλεινίας Γ', γιο του Αξιόχου. Ερευνητές έχουν προτείνει ότι ο Πλάτωνας επέλεξε εδώ τους αδελφούς ως ενδεικτικούς σοφιστές άξιους γελοιοποίησης. Ο Αριστοτέλης διατηρεί και αντικρούει ένα συγκεκριμένο επιχείρημα του Ευθύδημου, το οποίο υπονοούσε ότι «*ένας άνθρωπος γνωρίζει ότι υπάρχει τριήρης στον [[Πειραιάς|Πειραιά]] επειδή γνωρίζει καθένα από τα δύο πράγματα [*«μια τριήρη» και «στον Πειραιά»*] ξεχωριστά*».

Στα *Απομνημονεύματα* του Ξενοφώντα, ο Σωκράτης εξετάζει έναν μαθητή του Διονυσόδωρου που φαίνεται να μην έχει μάθει βασικά στοιχεία της στρατηγίας. Το υπονοούμενο φαίνεται να είναι είτε ότι ο Διονυσόδωρος πήρε ξεδιάντροπα τις πληρωμές του μαθητή χωρίς να του δώσει την αξία των χρημάτων του, είτε ότι ο ίδιος ο Διονυσόδωρος αγνοεί την ίδια την τέχνη της αρχηγίας που ισχυρίζεται ότι διδάσκει. Αυτό είναι προφανώς σύμφωνο με την κριτική του Πλάτωνα στον Διονυσόδωρο, αν και οι βιογραφικές λεπτομέρειες αντικρούονται.

## Παραπομπές


Κατηγορία:Αρχαίοι Χίοι
Κατηγορία:Σοφιστές
Κατηγορία:Σελίδες με μη επιθεωρημένες μεταφράσεις
Πανιώνιος ο Χίος

Ο **Πανιώνιος ο Χίος** (στα λατινικά Panionius), ήταν δουλέμπορος που έζησε στα τέλη του 6ου με αρχές 5ου αιώνα π.Χ, που αναφέρει για αυτόν ο ιστορικός Ηρόδοτος  και προκειται για ένας από τους πρώτους γνωστούς με όνομα εμπόρους σκλάβων. 

Με καταγωγή από το νησί της Χίου, ο Πανιώνιος αγόραζε νεαρά αγόρια αφού πρώτα τα είχε ευνουχίσει, για να τα μεταπωλήσει στις Σάρδεις,  Έφεσο και τη Μικρά Ασία, τότε υπό περσική κυριαρχία. Ο Ερμότιμος, ένας από τους σκλάβους που είχε πουλήσει, έγινε αργότερα ο αγαπημένος ευνούχος του Πέρση βασιλιά Ξέρξη.

Ο Ηρόδοτος αναφέρει ότι, ενώ ο Ξέρξης βρισκόταν στις Σάρδεις και ετοιμαζόταν να επιτεθεί με τα στρατεύματά του κατά της Αθήνας,  ο Ερμότιμος επισκέφτηκε την πόλη Αταρνέα της Μυσίας, της οποίας τα εδάφη καλλιεργούσαν οι κάτοικοι της Χίου και τυχαία συνάντησε εκεί τον Πανιώνιο. Ο Ερμότιμος του έδειξε πολλή φιλία, για "όλα τα καλά που του είχε κάνει", και υποσχέθηκε να του δώσει ανταμοιβή από ευγνωμοσύνη, αν δεχόταν να έρθει με όλη την οικογένειά του στο σπίτι του. Παρασυρμένος από αυτές τις προσφορές, ο Πανιώνιος πήγε στον Ερμοτίμο με τη γυναίκα και τα παιδιά του. Όταν πλέον τον είχε στην εξουσία του με όλη του την οικογένεια, του είπε:

[μτφρ. νεα ελλ.] «Άνθρωπε που απόχτησες την περιουσία σου με τις πιο ανόσιες επιχειρήσεις απ᾽ όσες είδε ο κόσμος ώς τώρα, τί κακό ή εγώ ο ίδιος ή κάποιος απ᾽ την οικογένειά μου σου έκανε, ή σε σένα ή σε κάποιον απ᾽ τους δικούς σου, και με κατάντησες, από άντρας που ήμουνα, ένα μηδενικό; και πίστευες πως θα μείνουν κρυφές απ᾽ το μάτι των Θεών οι βρωμοδουλειές που έκανες τότε; όμως αυτοί εσένα, για τ᾽ ανόσια έργα σου, εφαρμόζοντας τον δίκαιο νόμο τους, σ᾽ έριξαν στα χέρια μου, κι έτσι δε θα μείνεις παραπονεμένος από την τιμωρία που σου ετοιμάζω».

Μετά από αυτά λόγια, ο Ερμότιμος διέταξε να φέρουν τα τέσσερα παιδιά του Πανιωνίου, και τον ανάγκασε να τα ευνουχήσει ο ίδιος. Ο Πανιώνιος, βλέποντας ότι δεν είχε άλλη επιλογή το έκανε. Στην συνέχεια, ο Ερμότιμος ανάγκασε τα παιδιά να κάνουν την ίδια επέμβαση στον ίδιο τους τον πατέρα. Έτσι, λέει ο Ηρόδοτος, ο Πανιώνιος τιμωρήθηκε και ο Ερμότιμος πήρε την εκδίκηση του.

## Σημειώσεις και παραπομπές

Κατηγορία:Αρχαίοι Έλληνες
Κατηγορία:Αρχαίοι Χίοι
Κατηγορία:Δουλεία στην αρχαία Ελλάδα
Κατηγορία:Σελίδες με μη επιθεωρημένες μεταφράσεις
Ευθύδημος ο Χίος

Ο **Ευθύδημος ο Χίος** (Λατινικά: *Euthydemus*, Αρχαία Ελληνικά: Εὐθύδημος) ήταν Έλληνας σοφιστής, γεννημένος στη Χίο, ο οποίος μετανάστευσε με τον αδελφό του Διονυσόδωρο στους Θούριους της Μεγάλης Ελλάδας. Όταν εξορίστηκε από την πόλη αυτή, πήγε στην Αθήνα όπου έζησε πολλά χρόνια. Ο Ευθύδημος ήταν λίγο παλαιότερος από τον Σωκράτη . Ο Πλάτων απεικονίζει αυτόν και τον αδελφό του στον *[[Ευθύδημος (διάλογος)|Ευθύδημο]]* διάλογο και αναφέρεται περαιτέρω από τον Αριστοτέλη . 

## Παραπομπές


Κατηγορία:Αρχαίοι Χίοι
Κατηγορία:Σοφιστές
Κατηγορία:Σελίδες με μη επιθεωρημένες μεταφράσεις
Κοινότητα Μητάτου

Η **Κοινότητα Μητάτου** ήταν κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Προήλθε το 1952 με το ΦΕΚ 62Β - 17/03/1952 από τη μετονομασία της ***Κοινότητας Μυσιργιούς***, η οποία συστάθηκε το 1930 με το ΦΕΚ 47Α - 14/02/1930 με απόσπαση της από την Κοινότητα Καρυδίου.  

Εκτός από την έδρα της περιλαμβάνει τους οικισμούς Άγιος Νικόλαος, Βρυσίδι, Κρυονέρι, Ξηρολίμνη και Χώνος. 
## Πληθυσμός
μικρογραφία|456x456px|Η κοινότητα σε σχέση με τον δήμο.

## Κοινοτάρχες
Οι κάτωθι εκλέχθηκαν και υπηρέτησαν ως πρόεδροι της κοινότητας:

Το 2017 συγχωνεύθηκε με την Κοινότητα Παλαικάστρου.

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Κοινότητα Αγίας Τριάδος Λασιθίου

Η **Κοινότητα Αγίας Τριάδος** Λασιθίου είναι κοινότητα του Δήμου Σητείας και της τέως Επαρχίας Σητείας  στην Περιφερειακή Ενότητα Λασιθίου της Κρήτης. 

Συστάθηκε το 1933 με το ΦΕΚ 390Α - 16/12/1933 με την απόσπαση του οικισμού Αγία Τριάς από την Κοινότητα Ζίρου και τον ορισμό του ως έδρα της. Εκτός από την έδρα της περιλαμβάνει και το Κουφονήσι. 

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Χρυσή Μπάλα του 1975

[thumb|Ο νικητής του 1975 [Όλεγκ Μπλαχίν.]] 

Η **Χρυσή Μπάλα του 1975**, δόθηκε στον καλύτερο ποδοσφαιριστή της Ευρώπης όπως κρίθηκε από μια ομάδα αθλητικών δημοσιογράφων από χώρες μέλη της UEFA, τον Σοβιετικό επιθετικό Όλεγκ Μπλόχιν στις 30 Δεκεμβρίου 1975.  Υπήρχαν 26 ψηφοφόροι από ισάριθμες χώρες.Αυτές ήταν οι:Αυστρία, Βέλγιο, Βουλγαρία, Τσεχοσλοβακία, Δανία, Ανατολική Γερμανία, Αγγλία, Φινλανδία, Γαλλία, Ελλάδα, Ουγγαρία, Ιταλία, Λουξεμβούργο, Ολλανδία, Νορβηγία, Πολωνία, Πορτογαλία, Δημοκρατία της Ιρλανδίας, Ρουμανία, Σοβιετική Ένωση, Ισπανία, Σουηδία, Ελβετία, Τουρκία, Δυτική Γερμανία και Γιουγκοσλαβία.  Ο Μπλόχιν έγινε ο δεύτερος Σοβιετικός (και ο πρώτος Ουκρανός ) ποδοσφαιριστής που κέρδισε το τρόπαιο μετά τον Λεβ Γιάσιν (1963). 

## Κατάταξη

## Βιβλιογραφικές αναφορές

## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1975
Bedford TK

Το **Bedford TK** ήταν ένα φορτηγό που κατασκευάστηκε από την Bedford Vehicles. Το TK που κυκλοφόρησε το 1960 για να αντικαταστήσει τον τύπο Bedford S-Type, είχε προγραμματιστεί να αντικατασταθεί από το Bedford TL το 1981, αλλά η παραγωγή του TK συνεχίστηκε ως φθηνότερη εναλλακτική λύση. Παρήχθη επίσης μια στρατιωτική έκδοση 4x4, το Bedford MK (αργότερα MJ). Αφού το εργοστάσιο του Ντάνστεϊμπλ της Bedford πουλήθηκε το 1987 στην AWD, το TK ξανάρχισε την παραγωγή μόνο για στρατιωτική χρήση μέχρι το 1992, όταν η AWD πουλήθηκε στην Marshall Aerospace.

## Ιστορία

Η σειρά TK αντικατέστησε το Bedford S-Type το 1960 και χρησίμευσε ως βάση για μια ποικιλία παραγώγων, συμπεριλαμβανομένων πυροσβεστικών οχημάτων, στρατιωτικών, φορτηγά μεταφοράς αλόγων, ανατρεπόμενων φορτηγών και άλλων εξειδικευμένων υπηρεσιών κοινής ωφελείας. Μια έκδοση του Γενικού Ταχυδρομείου (αργότερα British Telecom) που χρησιμοποιήθηκε για την εγκατάσταση τηλεγραφικών στύλων ήταν γνωστή ως Pole King.

Διαθέσιμο με τετρακύλινδρους εν σειρά ή εξακύλινδρους κινητήρες βενζίνης και ντίζελ από τις Bedford, Leyland και Perkins, το TK ήταν το βασικό ελαφρύ φορτηγό στο Ηνωμένο Βασίλειο κατά τις περισσότερες δεκαετίες του 1960 και του 1970, ανταγωνιζόμενο την παρόμοια σειρά Ford D. Ήταν διαθέσιμο σε άκαμπτη μορφή, και επίσης ως μονάδα νταλίκας που συνήθως χρησιμοποιούσε τη μορφή ζεύξης της Scammell εξαρτήματος ημιρυμουλκούμενου.

Το 1981, η Bedford εισήγαγε την υπερσυμπίεση στους κινητήρες ντίζελ "Red Series" 3,6 λίτρων και 5,4 λίτρων, που τώρα παράγουν 72 ίππους και 102 άλογα αντίστοιχα. 

Τα TK συναρμολογούνταν για πολλά χρόνια από τη General Motors New Zealand (GMNZ) στο εργοστάσιο φορτηγών Petone. Το μοντέλο ήταν πολύ δημοφιλές και ανταγωνιζόταν τα παρόμοια επίσης τοπικά συναρμολογημένης σειράς Ford D. Το διαδέχθηκε η σειρά TM και μια γκάμα από φορτηγά της Isuzu που κυκλοφορούσαν σαν Bedford στην αγορά. Αυτά τα οχήματα επίσης παράχθηκαν από την Holden στην Αυστραλία. Παράχθηκαν πάνω από 500,000 οχήματα.

## Bedford MK/MJ

Το Bedford MK/MJ ήταν μια παραλλαγή με τετρακίνιση του TK που χρησιμοποιήθηκε σε μεγάλους αριθμούς από τις Βρετανικές Ένοπλες Δυνάμεις και άλλους. Το Bedford MK παρουσιάστηκε το 1970 για να αντικαταστήσει το Bedford RL, αν και ουσιαστικά ήταν ένα μείγμα από το σασί του RL και την καμπίνα και την μηχανή του TK. Είχε μεγάλη επιτυχία με πάνω από 50.000 να παράγονται. Το MK/MJ παρήχθη σε πολλές παραλλαγές. Από τον Απρίλιο του 1981, η Bedford άλλαξε την ονομασία του MK σε MJ καθώς ο κινητήρας πολλαπλών καυσίμων K αντικαταστάθηκε από τον κινητήρα ντίζελ J. Επιβεβαιώθηκε τον Μάρτιο του 2014 ότι, με εξαίρεση μια χούφτα ελαφρών οχημάτων ανάκτησης, όλα τα φορτηγά Bedford MK/MJ του Βρετανικού Στρατού είχαν αποσυρθεί και αντικαταστάθηκαν από φορτηγά RMMV HX60 4x4.

Η AWD που αγόρασε το εργοστάσιο της Bedford στο Ντάνστεϊμπλ, το φορτηγό συνέχιζε να παράγεται μέχρι το 1992. Ένα τεθωρακισμένο όχημα μάχης βασισμένο στο MK/MJ επίσης παράχθηκε, με όνομα Saxon και χρησιμοποιήθηκε από την Βρετανία μέχρι το 2006.

## Αναφορές

## Εξωτερικοί Σύνδεσμοι
* Bedford MJ

Κατηγορία:Φορτηγό
TK
Φατμά Σουλτάνα (κόρη του Ιμπραήμ Α΄)

Η **Φατμά Σουλτάν** (Οθ. Τούρκικα:فاطمة سلطان) (Τούρκικα: *Fatma Sultan*, 1642 - Σεπτέμβριος 1682) ήταν κόρη του σουλτάνου Ιμπραήμ Α΄ της Οθωμανικής Αυτοκρατορίας.

## Βιογραφία
Γεννήθηκε τον Σεπτέμβριο του 1642, και ήταν κόρη του σουλτάνου Ιμπραήμ Α΄. Πέρασε τα παιδικά της χρόνια υπό τη φροντίδα της γιαγιάς της, Βαλιντέ Κιοσέμ Σουλτάν. 

Τον Ιανουάριο του 1645, όταν ήταν ακόμη 3 ετών, παντρεύτηκε τον Σιλαχντάρ Γιουσούφ Πασά. Σκοπός ήταν να παραμείνει ο πασάς πιο κοντά στο παλάτι και τον σουλτάνο. Ωστόσο, ένα χρόνο αργότερα, το 1646, εκτελέστηκε από τον Σουλτάνο μετά από πειθώ των πολιτικών αντιπάλων του Γιουσούφ. 

Ένα μήνα μετά την εκτέλεση του Γιουσούφ, παντρεύτηκε αυτή τη φορά τον καπετάνιο Φαζλί Φεζλουλάχ Πασά. Ωστόσο, αυτός ο γάμος δεν ολοκληρώθηκε και ο σύζυγός της πέθανε το 1657.

Δεν υπάρχουν ακριβείς πληροφορίες για την υπόλοιπη ζωή της. Ωστόσο, είναι γνωστό ότι πέθανε το 1682.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Bedford TM

Το **Bedford TM** ήταν ένα βαρύ φορτηγό που κατασκευάστηκε από την Bedford Vehicles μεταξύ 1974 και 1986. Μέχρι το TM, το Bedford κατασκεύαζε κυρίως φορτηγά διανομής μικρών αποστάσεων χαμηλών προδιαγραφών, όπως τα Bedford TK και KM. Εν όψει της αυξανόμενης δημοτικότητας των ψηλών καμπίνων στην κατηγορία μεγάλων αποστάσεων μέγιστου βάρους, όπως τα Leyland Marathon, Scania L110 και Volvo F88, η Bedford σχεδίασε το TM ως ανταγωνιστή.

## Ιστορία

Το TM εισήχθη το 1974. Μια ενδελεχής ενημέρωση το 1982 άφησε την εμφάνιση ως επί το πλείστον ανέγγιχτη - ίσως εις βάρος των πωλήσεων αυτού που ήταν ένα ουσιαστικά νέο μοντέλο. Οι βελτιώσεις περιλάμβαναν τον νέο κινητήρα Detroit Diesel Series 92, ένα νέο πλαίσιο, πολλές νέες επιλογές κινητήρα και μετάδοσης και μια ποικιλία άλλων ενημερωμένων εξαρτημάτων. Τα κιβώτια Fuller έλαβαν τώρα έναν νέο μηχανισμό τηλεσκοπικής αλλαγής, επιτρέποντας ένα σφραγισμένο δάπεδο καμπίνας. Η καμπίνα αντισταθμίστηκε έτσι ώστε να επιτρέπει την κλίση ενός ατόμου, ενώ δύο μπροστινά πτερύγια επέτρεπαν την πρόσβαση για τον έλεγχο των ζωτικών στοιχείων. Η παραγωγή σταμάτησε το 1986, με το κλείσιμο της Bedford. Βέβαια, με την αγορά του εργοστάσιο του Ντάνστεϊμπλ από την AWD, η παραγωγή του οχήματος ξανά άρχισε σε μικρά νούμερα και παράχθηκε μέχρι το 1992, όταν η παραγωγή σταμάτησε οριστικά και ο σχεδιασμός πουλήθηκε στην Κινέζικη First Tractor Group, υπό το όχημα παράχθηκε μέχρι το 2009.

## Μηχανές
Καθ' όλη τη διάρκεια ζωής του, ήταν διαθέσιμο με έναν κινητήρα Bedford 500 turbo γνωστό και ως 8.2 Blue, έναν δίχρονο V6 και V8 της Detroit Diesel ή έναν Cummins L10, σε συνδυασμό με ένα κιβώτιο ταχυτήτων Fuller ή Spicer και έναν πίσω άξονα SOMA (άλλαξε μετά το λίφτινγκ του 1982). Ο κινητήρας της Detroit δεν ήταν μια επιτυχημένη επιλογή στο Ηνωμένο Βασίλειο.

## Παραλλαγές

Το TM ήταν διαθέσιμο είτε ως νταλίκα είτε ως φορτηγό με πλατφόρμα, είτε σε φαρδιά είτε σε στενή καμπίνα ημέρας και ύπνου, το TM ήταν στην πραγματικότητα ένα εξαιρετικά ικανό όχημα και με την πάροδο των ετών ήταν συνηθισμένο θέαμα με μερικούς από τους μεγαλύτερους χειριστές φορτηγών του Ηνωμένου Βασιλείου. Προσέφερε νέα πρότυπα άνεσης και φινέτσας ειδικά για ένα Bedford. Ο Βρετανικός Στρατός αγόρασε χιλιάδες τετρακίνητες και εξακίνητες παραλλαγές, μερικές από τις οποίες παρέμειναν σε χρήση μέχρι το 2010.

Όταν το TM παραγόταν από την AWD, η νέα εταιρία μέσω της θυγατρικής της, Multidrive Vehicles, προσπάθησε να παράγει μια 8x6 έκδοση νταλίκας του TM που προοριζόταν για χρήση από εργοτάξια και τον στρατό, αλλά και για εξαγωγές. Αν και βρήκε στην αρχή μερική επιτυχία, κυρίως στον Βρετανικό στρατό, οπού αγοράστηκαν αρκετά τέτοια οχήματα και χρησιμοποιήθηκαν στο Πόλεμο του Κόλπου και στην Βοσνία. Μερικά οχήματα επίσης εξάχθηκαν και στο Ντουμπάι.

## Αναφορές

## Εξωτερικοί Σύνδεσμοι
* Bedford gets MoD order

Κατηγορία:Φορτηγό
TM
Κοινότητα Απιδίων

Η **Κοινότητα Απιδίων** (Μέσα Απιδίου) είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Προήλθε από τη μετονομασία της ***Κοινότητας Μέσα Απιδίου*** το 1978 σύμφωνα με το ΦΕΚ 82Α - 19/05/1978 και ως έδρα έχει το Μέσα Απίδι. Εκτός από την έδρα της περιλαμβάνει και τους οικισμούς Γούδουρας, Έξω Απίδι και Καλός Λάκκος. 

## Πληθυσμός

## Κοινοτάρχοι
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Ντριστέλα

Η **ντριστέλα**, αλλιώς γνωστή ως *νεροτριβή*, είναι ειδική κατασκευή που εδράζεται σε μέρος με φυσικό ή τεχνητό καταρράκτη και χρησιμοποιείται κυρίως για το πλύσιμο των ρούχων, των κλινοσκεπασμάτων και των μάλλινων, λινών και βαμβακερών υφαντών με τη βοήθεια της φυσικής πίεσης, της περιδίνησης και της ανάδευσης του ύδατος.
μικρογραφία|Ντριστέλα στη Μηλιά του Μετσόβου

Ήταν στο παρελθόν πολύ συνηθισμένη κατασκευή σε ημιορεινή ή ορεινή θέση στην ύπαιθρο και σε κατάλληλη θέση με τρεχούμενα νερά.

Επίσης ονομάζονται και *δριστέλες* και πρωτοεμφανίζονται στον ελλαδικό χώρο από τα μέσα του 19ου αιώνα και μετά και είναι κατασκευάσματα που χρησιμοποιούν την υδραυλική ενέργεια για τον καθαρισμό των ρούχων.

## Παραπομπές


## Εξωτερικοί σύνδεσμοι
*  Ντριστέλα στο youtube.com
* Ντριστέλα στην Ήπειρο

Κατηγορία:Παραδοσιακές κατασκευές
Ο Τιμωρός: Ζώνη Πολέμου

***Ο Τιμωρός: Ζώνη Πολέμου*** (πρωτότυπος αγγλικός τίτλος: *Punisher: War Zone*) είναι ταινία δράσης του 2008 σε σκηνοθεσία από την Λέξι Αλεξάντερ, βασισμένη στον χαρακτήρα των Marvel Comics Punisher. Ως η τρίτη κινηματογραφική προσαρμογή του χαρακτήρα, μετά από αυτήν του 1989 και αυτήν του 2004, και η πρώτη από τις δύο ταινίες που παράχθηκαν με τον τίτλο Marvel Knights, που παράγει ταινίες που απευθύνονται σε μεγαλύτερες ηλικίες, πρωταγωνιστούν οι Ρέι Στίβενσον και Ντόμινικ Γουέστ.

*Ο Τιμωρός: Ζώνη Πολέμου* κυκλοφόρησε στις 5 Δεκεμβρίου του 2008 από την Lionsgate. Έλαβε αρνητικά σχόλια από τους κριτικούς και εισέπραξε $10 εκατομμύρια απέναντι από έναν προϋπολογισμό $35 εκατομμυρίων, γίνοντας εισπρακτική αποτυχία. Ο Στίβενσον επανέλαβε τον ρόλο του ως ο Punisher στην τηλεοπτική σειρά κινουμένων σχεδίων *Ομάδα Υπερ-Ηρωών*. Μια τηλεοπτική σειρά έκανε πρεμιέρα στο Netflix το 2017 ως μέρος του Κινηματογραφικού Σύμπαντος της Marvel.

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 2008
Κατηγορία:Ταινίες Punisher
Κατηγορία:Ταινίες παραγωγής Columbia Pictures
Κατηγορία:Ταινίες παραγωγής Lions Gate Entertainment
Κατηγορία:Ταινίες συσχετιζόμενες με ορφανά
Κατηγορία:Ταινίες τοποθετημένες σε ψυχιατρικές κλινικές
Κατηγορία:Reboots ταινιών
Κατηγορία:Αμερικανικές θρίλερ ταινίες δράσης
Κατηγορία:Αμερικανικές αστυνομικές δραματικές ταινίες
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες σε σενάριο Αρτ Μάρκουμ και Μάθιου Χόλογουεϊ
Κατηγορία:Αμερικανικές ταινίες της δεκαετίας 2000
Κατηγορία:Ταινίες βασισμένες σε κόμικς της Marvel
Κοινότητα Κρυών

Η **Κοινότητα Κρυών** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1925 με το ΦΕΚ 260Α - 21/09/1925 με την απόσπαση του οικισμού  Κρυά από την Κοινότητα Ρουκάκας και τον ορισμό του ως έδρα της. Εκτός από την έδρα της, περιλαμβάνει και τους οικισμούς Δάφνη, Επάνω Κρυά, Ρίζα και Σκορδίλο. 

## Πληθυσμός

## Κοινοτάρχες
μικρογραφία|394x394px|Η κοινότητα σε σχέση με τον δήμο.
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Χάρης Δούκας

Ο **Χάρης (Χρυσόστομος) Δούκας** (Παιανία, 12 Μαΐου 1980) είναι Έλληνας μηχανολόγος μηχανικός, πανεπιστημιακός και πολιτικός ο οποίος υπηρετεί ως δήμαρχος Αθηναίων από το 2024.

## Σταδιοδρομία
Ο Χάρης Δούκας είναι καθηγητής στη Σχολή Ηλεκτρολόγων Μηχανικών και Μηχανικών Υπολογιστών του Εθνικού Μετσόβιου Πολυτεχνείου. Ο τομέας εξειδίκευσής του σχετίζεται με την ανάπτυξη συστημάτων υποστήριξης αποφάσεων για την ενεργειακή και κλιματική πολιτική, θέτοντας τον ανθρώπινο παράγοντα στον πυρήνα των διαδικασιών μοντελοποίησης και χάραξης πολιτικής για την αειφόρο ανάπτυξη.

## Έργο και διακρίσεις
Έχει πραγματοποιήσει περισσότερες από 150 επιστημονικές δημοσιεύσεις σε διεθνή επιστημονικά περιοδικά με κριτές, όπως το Nature, είναι συν-συγγραφέας του ελληνικού βιβλίου «Multiple Criteria Decision Models for Energy and Environmental Systems», ο συνεκδότης του ανοιχτής πρόσβασης βιβλίου «Κατανόηση Κινδύνων και Αβεβαιοτήτων στην Πολιτική Ενέργειας και Κλίματος: Πολυεπιστημονικές Μέθοδοι και Εργαλεία για μια κοινωνία χαμηλού άνθρακα» και ο συν-συγγραφέας του αγγλικού βιβλίου «Κατασκευή Πολυκριτηρίων Χαρτοφυλακίου με Python».

Επίσης είναι αναπληρωτής επιμελητής του περιοδικού Operational Research International Journal και Γενικός Γραμματέας της Ελληνικής Εταιρείας Επιχειρησιακής Έρευνας (HELORS). Συμμετέχει ως εμπειρογνώμονας στο Παγκόσμιο Συνέδριο - Δίκτυο Ανανεώσιμων Πηγών Ενέργειας (WREC / WREN) όπου έχει λάβει ειδικό βραβείο για τη συμβολή του, το Παγκόσμιο Συμβούλιο Ενέργειας (WEC) και το Δίκτυο Τεχνολογίας Καθαρής Ενέργειας της ΕΕ GCC.

Έχει λάβει βραβεία για τις επιδόσεις και το έργο του από το Ίδρυμα Κρατικών Υποτροφιών, το ΕΜΠ, το ΑΠΘ, το Τεχνικό Επιμελητήριο Ελλάδας, την Ελληνική Εταιρεία Επιχειρησιακής Έρευνας και το Παγκόσμιο Συνέδριο Ανανεώσιμων Πηγών Ενέργειας.

## Δήμος Αθηναίων
Ο Χάρης Δούκας διετέλεσε γραμματέας του τομέα Ενέργειας του ΠΑΣΟΚ-Κινήματος Αλλαγής από τον Νοέμβριο του 2022 έως την εκλογή του σε Δήμαρχο Αθηναίων, τον Οκτώβριο του 2023. Την 1η Αυγούστου 2023 έλαβε επίσημα το χρίσμα του Κινήματος ως υποψήφιος Δήμαρχος του Δήμου Αθηναίων. 

Στον α' γύρο των αυτοδιοικητικών εκλογών του 2023, στις 8 Οκτωβρίου, ο συνδυασμός του *Αθήνα ΤΩΡΑ* ήρθε δεύτερος με ποσοστό 14,19%, έπειτα από τον συνδυασμό του δημάρχου Αθηναίων, Κώστα Μπακογιάννη, που έλαβε ποσοστό 41,35%.

Στις 15 Οκτωβρίου, στον δεύτερο γύρο, εξελέγη δήμαρχος Αθηναίων λαμβάνοντας ποσοστό 55,96%, έναντι 44,04% του Κώστα Μπακογιάννη.

## Παραπομπές


Κατηγορία:Δήμαρχοι Αθηναίων
Κατηγορία:Έλληνες μηχανολόγοι μηχανικοί
Κατηγορία:Μέλη Εθνικού Μετσόβιου Πολυτεχνείου
Βικτόρ Μπουσάρ

Ο **Βικτόρ Μπουσάρ** (γαλλικά: *Victor Bouchard*, 11 Απριλίου 1926 - 22 Μαρτίου 2011) ήταν Κεμπεκιώτης πιανίστας, διαχειριστής και συνθέτης, επίσης γνωστός ως συμβολαιογράφος βάσει σπουδών. Υπήρξε στενός συνεργάτης της Ρενέ Μορισέ, συζύγου του ιδίου (1950), με την οποία και πραγματοποίησε σημαντική σταδιοδρομία ως πιανιστικό δίδυμο (1952-2003), με αναγνώριση σε διεθνές επίπεδο.

## Βιογραφία
Ο Βικτόρ Μπουσάρ συμμετείχε σε, συνολικά, τέσσερις περιοδείες των Jeunesses Musicales Canada, από κοινού με τη σύζυγό του, Ρενέ Μορισέ, κατά τη διάρκεια των περιόδων μεταξύ 1955-1956, 1957-1958, 1961-1962 και 1962-1963.

## Δισκογραφία

## Διακρίσεις
* 1964 - Βραβείο Καλιξά Λαβαλέ *(ως δίδυμο Μπουσάρ-Μορισέ)*
* 1981 - *Μέλος* του Τάγματος του Καναδά
* 1985 - *Αξιωματικός* του Τάγματος του Καναδά
* 1994 - *Ιππότης* του Εθνικού Τάγματος του Κεμπέκ
* 1997 - Ακαδημία Επιφανών Κεμπεκιωτών *(ως δίδυμο Μπουσάρ-Μορισέ)*
* 2002 - Μετάλλιο Γκλουάρ ντε λ'Εκόλ
* 2004 - Βραβείο Αριστείας Τεχνών και Πολιτισμού στην κατηγορία Βραβείο Ιδρύματος της Όπερας του Κεμπέκ *(ως δίδυμο Μπουσάρ-Μορισέ)*

## Παραπομπές


## Εξωτερικοί σύνδεσμοι
*  

Κατηγορία:Κεμπεκιώτες μουσικοί
Κατηγορία:Αξιωματικοί του Τάγματος του Καναδά
Κατηγορία:Ιππότες του Εθνικού Τάγματος του Κεμπέκ
Γκεβχερμιουλούκ Σουλτάνα

Η **Γκεβχερμιουλούκ Σαχ Σουλτάν** (Οθ. Τούρκικα:جفيرمولوك سلطان) (Τούρκικα: *Gevhermüluk Şah Sultan*, 1467 - 20 Ιανουαρίου 1550) ήταν κόρη του σουλτάνου Βαγιαζήτ Β΄ της Οθωμανικής Αυτοκρατορίας.

## Βιογραφία
Γεννήθηκε το 1467 στην Αμάσεια, και ήταν κόρη του σουλτάνου Βαγιαζήτ B΄ και της συζύγου του Μπιουλμπιούλ Χατούν. 

Παντρεύτηκε τον Ντουκακινζαντέ Μεχμέτ Πασά, γιο του Μεγάλου Βεζίρη Ντουκακινζαντέ Αχμέτ Πασά, κυβερνήτη του Σμεντέρεβο, του Κιουστεντίλ, του Καραμάν και του Χαλέπι. Μαζί απέκτησαν δύο παιδιά, τον Σουλτανζαντέ Μεχμέτ Αχμέτ Μπέη και την Νεσλισάχ Χανίμσουλταν, η οποία είχε χτίσει το δικό της τζαμί το 1522 που πήρε το όνομά της.

Ο Αχμέτ ήταν γνωστός ως ποιητής του Ντιβανιού που παντρεύτηκε τη Χανζαντέ Αϊσέ Μιχριχάν Χανίσουλταν, κόρη της θείας του Αϊσέ Σουλτάν. Η Νεσλισάχ παντρεύτηκε τον Ισκέντερ Πασά και μετά τον ξάδερφό της Ντουκακινζαντέ Ιμπραήμ Πασά. Ο γαμπρός της έχτισε ένα σχολείο κοντά στο Τζαμί του Ζαλ Μαχμούντ Πασά

Η Γκεβχερμιουλούκ υπήρξε μια από τις μακροβιότερες σουλτάνες. Πέθανε στις 20 Ιανουαρίου 1550 στην Κωνσταντινούπολη σε ηλικία 82/83 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κοινότητα Χρυσοπηγής

Η **Κοινότητα Χρυσοπηγής** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Προήλθε το 1955 με το ΦΕΚ 287Α - 10/10/1955 από τη μετονομασία της ***Κοινότητας Ρουκάκας*** και έχει έδρα την Χρυσοπηγή (Ρουκάκα). Εκτός από την έδρα της, περιλαμβάνει και τον οικισμό Μπέμπονας. 

## Πληθυσμός
μικρογραφία|381x381px|Η κοινότητα σε σχέση με τον δήμο.
## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Χρυσοπηγής.

## Παραπομπές


Κατηγορία:Δήμος Σητείας

Κατηγορία:Επαρχία Σητείας